text: Síl og stórídnaður – væleydnaður norðurlendskur fundur
text: #000001
text: 30. august – 1. september var árligi fundurin hjá størstu norðurlendsku umhvørvisfelagsskapunum hildin í Føroyum. Á fundinum deila umhvørvisfelagsskapirnir teirra vitan og royndir, og leggja ætlanir fyri framtíðar virksemi og samstarv.
text: #000002
text: Í sambandi við fundin varð skipað fyri almennum fyrilestri í Perluni við Andra Snæ Magnasyni, sum er altjóða viðurkendur rithøvundur, umhvørvisaktivistur og forsetavalevni í Íslandi í 2016. Andri hevði ein áhugaverdan fyrilestur um, hvussu langt mann skal fara við at tránýta náttúruna til tess at vinna meira og meira orku. Fullsett var og aftaná var pallborðsfundur um orkuútbyggingar og náttúruvernd, og við pallborðið vóru SEV, Umhvørvisstovan, tingfólk, Náttúrugripasavnið, Ringrás, FNU og Andri Snær Magnason.
text: #000004
text: 98% av fólkunum í Kaldbak hava skrivað undir eitt mótmælið ímóti náttúruoyðingini á Sundi. Hesi vildu varðveita eitt av síðstu náttúruøkjunum við Kaldbaksfjørðin, sum annars er merktur av, at vegur er nærum runt allan fjørðin. Í hesum náttúruøki er Sundsá, sum er gýtingará hjá sílum. Serliga var tað óumhugsið og óneyðugt, at útfyllingin skuldi raka ein sílastovn, sum gýtti í Sundsá. Frammanundan var eingin kanning gjørd av, hvussu útfyllingin fór at ávirka sílini.
text: #000008